Diari Oficial de la Generalitat Valenciana


Sumari del DOGV 6398, del 16-11-2010 (2010/11447)

Notificació de la sentència i de la interlocutòria de rectificació dictada en el judici canviari número 1854/2009.
------------------------------------------------------------------------------------------------------------------

### Dades del document

Número de DOGV
:   6398

Data del DOGV
:   16-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11131


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència i de la interlocutòria de rectificació dictada en el judici canviari número 1854/2009. [2010/11555]  
Judici canviari 001854/2009  
Part demandant: Construccions i Excavacions Asensi, SL.  
Part demandada: 2001 Trebia, SL.  
Sobre: canviaris.  
En el judici a què es fa referència s'ha dictat la resolució que té el text que, literalment, és com segueix:  
«Interlocutòria  
Jutge que la dicta: Juan Francisco Guerra Mora.  
Lloc: València.  
Data: 23 d'octubre de 2010.  
Atés que s'ha presentat l'escrit anterior amb una còpia del poder, documents i còpies de què s'acompanya, es té per part el procurador José Alfonso Gurrea Arnau en la representació que acredita.  
Antecedents de fet  
Únic. El procurador José Alfonso Gurrea Arnau, en nom i representació de Construccions i Excavacions Asensi, SL, ha presentat una demanda de judici canviari contra 2001 Trebia, SL, per a l'execució de pagarés per a reclamar 90.605,18 euros de principal, 7.000,46 euros en concepte de despeses de devolució, i 29.281,69 euros calculat provisionalment en concepte d'interessos de demora, despeses i costes, sense perjudici d'una liquidació ulterior.  
Fonaments de dret  
Primer. Una vegada examinada la demanda anterior, s'estima, en vista de les dades i dels documents aportats, que la part demandant compleix els requisits de capacitat, representació i postulació processals necessaris per a comparéixer en judici d'acord amb el que determinen els articles 6, 7, 23 i 31 de la Llei 1/2000, d'Enjudiciament Civil (LECn).  
Segon. Així mateix, vistes les pretensions formulades en la demanda, aquest Jutjat té jurisdicció i competència objectiva per a conéixer-ne, segons els articles 36, 45 i 820 de la llei processal esmentada, i també és competent territorialment per aplicació de l'últim article esmentat.  
Tercer. El títol presentat compleix els requisits exigits per la Llei 19/1985, de 16 de juliol, Canviària i del Xec, per a l'exercici de les accions per falta de pagament; per això pertoca disposar les mesures previstes en l'article 821 de la LECn.  
Part dispositiva  
1. Es disposa, a instàncies del procurador José Alfonso Gurrea Arnau, en nom i representació de Construccions i Excavacions Asensi, SL, incoar el judici canviari, contra 2001 Trebia, SL, per a l'execució del tíol assenyalat en els antecedents d'aquesta resolució. Aquest judici se substanciarà de conformitat amb el que disposen els articles 821 i següents de la LECn.  
2. En compliment del que ordena l'article 821.2 de la LECn, es disposen les mesures següents:  
1. Requerir el deutor perquè en el termini de 10 dies pague al creditor la quantitat de 90.605,18 euros de principal, 7.000,46 euros en concepte de despeses de devolució, i 29.281,69 euros calculat provisionalment en concepte d'interessos de demora, despeses i costes, sense perjudici d'una liquidació ulterior.  
2. L'embargament immediat preventiu dels béns del deutor, per les quantitats esmentades, per si no s'atinguera al requeriment, dels següents béns immobles:  
a) Del Registre de la Propietat de Moncada, la finca registral número 9530 del municipi de Bétera, inscrita en el tom 1533, llibre 189, foli 77.  
b) Del Registre de la Propietat de Ciempuelos (Madrid):  
- Finca número 14063, tom 1335, llibre 253, foli 163.  
- Finca número 14323, tom 1335, llibre 253, foli 167.  
- Finca número 14377, tom 1335, llibre 253, foli 195.  
- Finca número 14261, tom 1335, llibre 253, foli 199.  
Es decreta l'anotació preventiva al Registre de la Propietat de Moncada i al Registre de la Propietat de Ciempuelos, de l'embargament causat sobre els béns immobles assenyalats adés; a aquest efecte s'expedeixen els manaments oportuns per duplicat a aquests registres, i s'hi insereix aquesta resolució, i es fa constar que és ferma a efectes registrals.  
D'acord amb el que ordena l'article 629.1 de la LECn, trameteu el manament per fax al Registre de la Propietat respectiu i advertiu la part executant del contingut de l'article 418.5 del Reglament Hipotecari.  
A aquest fi, expediu un manament al Servei de Notificacions i Embargaments (SCAC), perquè procedisca a fer efectiu el que s'ha disposat.  
3. Comuniqueu al deutor en l'acte del requeriment que si, dins del termini de 10 dies, ni paga ni s'oposa al judici, en la forma deguda que mes avall es diu, es despatxarà l'execució contra els seus béns per a fer el pagament al creditor de les quantitats reclamades.  
Contra aquesta interlocutòria no es pot interposar cap recurs, però la part demandada pot, dins dels 10 dies del requeriment de pagament, presentar una demanda d'oposició al judici canviari per les causes o motius que preveu l'article 67 de la Llei Canviària i del Xec. Però, pel simple fet de l'oposició, no es deixarà sense efecte l'embargament preventiu acordat.  
Ho disposa i firma el jutge. En done fe».  
Firma del jutge. Firma del secretari.  
Així mateix, s'ha dictat la interlocutòria de rectificació de l'anterior, de data 2 de novembre de 2009, que literalment diu així:  
«Interlocutòria  
Jutge que la dicta: Juan Francisco Guerra Mora.  
Lloc: València.  
Data: 2 de novembre de 2010.  
Antecedents de fet  
Primer. En aquest judici s'ha dictat la interlocutòria inicial de 23 d'octubre de 2009, que ha sigut notificada a les parts.  
Segon. En l'ordinal segon del paràgraf segon de la part dispositiva de la resolució esmentada, s'ha omés fer menció a l'embargament dels béns designats en els punts 1 i 2 del primer altressí de la demanda.  
Tercer. El procurador senyor Gurrea ha presentat un escrit on sol·licitava la rectificació de l'error assenyalat adés.  
Fonaments de dret  
Únic. L'article 214.1 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les seues resolucions una vegada firmades, permet, tanmateix, en l'apartat 3 esmenar errors materials manifests o errors aritmètics que s'hagueren pogut cometre, rectificació que podria tenir lloc en qualsevol moment.  
En aquest cas, l'error ara advertit és manifest, com es desprén de la simple lectura de les actuacions, i en conseqüència pertoca rectificar-lo.  
Part dispositiva  
S'esmena l'error material produït en la part dispositiva de la interlocutòria inicial de 23 d'octubre de 2009, en el sentit d'afegir també l'embargament a la societat demandada dels drets següents:  
e) Les quantitats dineràries que li corresponga percebre de l'Ajuntament de Bétera pels avals urbanístics, que figuren en aquest Ajuntament, emesos pel Banco Popular.  
d) Les quantitats dineràries que corresponga percebre a la demandada, de devolució per part de l'Agència Espanyola d'Administració Tributària, de la declaració resum anual de l'impost sobre el valor afegit, exercici 2008.  
Per a fer efectiu el que s'ha disposat, de conformitat amb el que estableix l'article 621 LEC, expediu-ne els oficis oportuns amb les insercions necessàries adreçades a aquestes entitats.  
Manera d'impugnació: Aquesta resolució forma part de la resolució esmentada, i el termini per a recórrer-hi comptarà des que es notifique aquesta interlocutòria (article 448.2 LECn).  
Ho disposa i firma el jutge. En done fe.  
Firma del jutge. Firma del secretari».  
Atés que es desconeix el domicili o la residència actuals de la part demandada, mitjançant la provisió del jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació.  
València, 14 d'octubre de 2010.- La secretària judicial: Francisca Tomás Llavador.